wannaphong/clean_thaiwikipedia huggingface dataset:
# โกลเดนเมียนมาร์แอร์ไลน์
โกลเดนเมียนมาร์แอร์ไลน์  เป็นสายการบินสัญชาติพม่า ให้บริการเที่ยวบินทั้งภายในและระหว่างประเทศ ก่อตั้งในเดือนสิงหาคม ค.ศ. 2012 โดยผู้ลงทุน 15 ราย หนึ่งในนั้นคือ ประธานของซีบีแบงก์และเมียนมาโกลเดนสตาร์ สายการบินเริ่มให้บริการในเดือนมกราคม ค.ศ. 2013 โดยใช้เครื่องบินแอร์บัส เอ320 หนึ่งลำ และมีแผนจะซื้อลำใหม่ทุก ๆ ครึ่งปี แต่ในที่สุดก็ไม่ได้ทำตามแผนดังกล่าว

 รายชื่อจุดหมายปลายทาง 
ประเทศพม่า
 พุกาม: ท่าอากาศยานหนองยู
 พะโม: ท่าอากาศยานพะโม
 เหโห: ท่าอากาศยานเหโห
 ล่าเสี้ยว: ท่าอากาศยานล่าเสี้ยว
 มัณฑะเลย์: ท่าอากาศยานนานาชาติมัณฑะเลย์ (ฐานการบินหลัก)
 มิตจีนา: ท่าอากาศยานมิตจีนา 
 เนปยีดอ: ท่าอากาศยานนานาชาติเนปยีดอ
 พูเตา: ท่าอากาศยานพูเตา
 ท่าขี้เหล็ก: ท่าอากาศยานท่าขี้เหล็ก
 ย่างกุ้ง: ท่าอากาศยานนานาชาติย่างกุ้ง (ฐานการบินหลัก)

ประเทศอินเดีย
 อิมผาล: ท่าอากาศยานนานาชาติทูฬิหาล
 โกลกาตา: ท่าอากาศยานนานาชาติสุภาษ จันทระ โพส (เฉพาะฤดูกาล)

 ฝูงบิน 
thumb|เครื่องบินแอร์บัส เอ320 กำลังลงจอดที่ท่าอากาศยานจางีสิงคโปร์ ในเดือนเมษายน ค.ศ. 2013

สถิติเดือนมิถุนายน ค.ศ. 2016:

+ ฝูงบินของสายการบินโกลเดนเมียนมาร์แอร์ไลน์ เครื่องบิน ใช้งาน สั่งซื้อ ATR 72-6002 ลำ– ทั้งหมด 2 ลำ –

เคยให้บริการ
 แอร์บัส เอ320
# นมตราหมี
นมตราหมี  เป็นยี่ห้อนมผงและเครื่องดื่มนมที่เริ่มวางจำหน่ายในปี พ.ศ. 2519 โดยบริษัทเนสท์เล่ วางจำหน่ายในหลายพื้นที่ของเอเชียตะวันออกเฉียงใต้ สำหรับในประเทศไทย ผลิตภัณฑ์นมผงตราหมีอยู่ในความดูแลของเนสท์เล่ (ประเทศไทย)นมผงตราหมี ส่วนผลิตภัณฑ์นมพร้อมดื่ม (นมสเตอริไลส์ และนมไขมันต่ำ ตราหมี โกลด์) อยู่ในความดูแลของเฟรเชอร์แอนด์นีฟ (เอฟแอนด์เอ็น) ในเครือทีซีซีฯนมสเตอริไลส์ตราหมีตราหมีโกลด์
# เทศมณฑลแฮแว็ช
แฮแว็ช  เป็นเทศมณฑลทางตอนเหนือของประเทศฮังการี ตั้งอยู่ระหว่างแม่น้ำติซอกับมาตรอ และภูเขาบึกก์ มีพรมแดนติดกับเทศมณฑลแป็ชต์, เทศมณฑลโนกราด, เทศมณฑลโบร์โชด-ออบออูย-แซ็มเปลน และเทศมณฑลยาส-น็อจกุน-โซลโนก ศูนย์กลางของเทศมณฑลอยู่ที่เมืองแอแกร์

 เทศบาล 
 เมืองที่ได้รับสิทธิ์อย่างเทศมณฑล 
แอแกร์ – ที่ตั้งเทศมณฑล; 56,569 (ในปี ค.ศ. 2011)

 เมือง 

 หมู่บ้าน
# ภัทรศยา ยงรัตนมงคล
ภัทรศยา ยงรัตนมงคล  เป็นนักแสดงและนางแบบหญิงชาวไทย เกิดเมื่อวันที่ 12 มกราคม พ.ศ. 2536 จบการศึกษาระดับมัธยมศึกษาจาก Harrow International School และจบปริญญาตรีสาขา Fashion Marketing จาก Raffles International College และ (วิทยาลัยนานาชาติราฟเฟิลส์) ปริญญาโทจาก London College of Fashion สาขา (Psychology for Fashion Professional)

 ผลงาน 
 ละครโทรทัศน์ 
 ปี  เรื่อง  ออกอากาศ  รับบทเป็น  หมายเหตุ 2558  เคหาสน์ดาว ช่องวัน  โม   2559  กุหลาบตัดเพชร ช่อง 3 พิมพ์ชล (พิมพ์)  

 ผลงานละครชุด 
 ปี  เรื่อง ออกอากาศ  บทบาท  หมายเหตุ   2560 Club Friday To Be Continued ตอน รักลองใจ  ช่องGMM 25  พัชชยา พันชยาพา (เตย)  คู่กับ กิตติพงศ์ ตันติชินานนท์  

 มิวสิกวิดีโอ 
 ปี  เพลง  นักร้อง  หมายเหตุ 2554  ง่ายง่าย  Potato  คู่กับ พัฒน์ชัย ภักดีสู่สุข คืนนี้ (Tonight)  Jetset’er  คู่กับ พิพิธพล พุกกะณะสุต  มีอีกไหม  3.2.1  อยากให้รู้ (คิดถึงเธอขนาดไหน)  อรรถพล ประกอบของ  คู่กับ ทวีฤทธิ์ จุลละทรัพย์ รักแท้หรือคนแก้เหงา  นาวิน เยาวพลกุล  คู่กับ นาวิน เยาวพลกุล ไม่มีอะไรจะคุย  ศุภรุจ เตชะตานนท์  คู่กับ ศุภรุจ เตชะตานนท์ เรื่องของเรา  ธนิดา ธรรมวิมล  ทารุณ  KARAMAIL  คู่กับ ธนา ฉัตรบริรักษ์ ระหว่างขับรถ  The Yers  คู่กับ ยศทร บุญญธนาภิวัฒน์ 2555  สิ่งที่เธอขาด  The Begins  คู่กับ ภพธร สุนทรญาณกิจ ความรักดี ๆ อยู่ที่ไหน  พีระ เทศวิศาล คู่กับ ศรัณย์ ศิริลักษณ์ เคียง  Ten To Twelve  คู่กับ วสุพล เกรียงประภากิ เสี่ยงเหลือเกิน  นรารักษ์ ใจบำรุง  คู่กับ จิรัฏฐ์ เวทย์รัตนา รสชาติความรัก  วันธงชัย อินทรวัตร  เธอไม่ยอมปล่อยหรือฉันไม่ยอมไป  ศรัณย์รัชต์ วิสุทธิธาดา  2556  ไม่อยากจะรับรู้  ETC.  คู่กับ ธนิน มนูญศิลป์ โดยไม่มีเธอ  ธนษิต จตุรภุช  คู่กับ ธนา ฉัตรบริรักษ์ 2559  เรื่องที่ขอ  ลุลา  คู่กับ ชิษณุพงศ์ สกุลนันทิพัฒน์

 ผลงานเพลง 
 ปี  ชื่อเพลง   สังกัด 2560  พบเธอก่อน  ไวท์มิวสิก 2564  รอให้จบเพลงนี้ก่อน (10MINS)  ไวท์มิวสิก

 ผลงานการถ่ายแบบ  
 Mars
 Volume
 Hisoparty
 Cheeze and others 

 โฆษณา  
 Nivea Sunscreen 
 iMobile
 TRUE
# ถนนเฉลิมบูรพาชลทิต
ถนนเฉลิมบูรพาชลทิต เป็นถนน 2 เลนสวนทางกัน ถนนบางส่วนในอดีตเคยเป็นทางหลวงเดิม และ มีการสร้างเพิ่มเติมเพื่อเชื่อมถนนเข้าด้วยกัน ถนนเส้นนี้จัดสร้างโดยกรมทางหลวงชนบท กระทรวงคมนาคม ครอบคลุมตั้งแต่ จังหวัดระยอง ไปจนถึงจังหวัดจันทบุรี และมีแผนที่จะขยายครอบคลุมตั้งแต่จังหวัดชลบุรี ระยอง จันทบุรี ไปจนถึงจังหวัดตราด

ถนนเฉลิมบูรพาชลทิต เป็นส่วนหนึ่งของโครงข่ายถนนเลียบชายฝั่งทะเล และถนนเพื่อการท่องเที่ยวชายฝั่งทะเลระดับสากลอย่างยั่งยืน (Scenic Route) และช่วยลดปริมาณรถในถนนสุขุมวิท ประกอบไปด้วยทางหลวงชนบทหลายช่วงประกอบกันเป็นถนนเฉลิมบูรพาชลทิต อยู่ภายใต้การดูแลของ หมวดบำรุงทางหลวงชนบทเฉลิมบูรพาชลทิต สำนักงานทางหลวงชนบทที่ 3 (ชลบุรี)บัญชีโครงข่ายทางหลวงชนบท ประจำปีงบประมาณ 2566  (drr.go.th)

 ถนนเฉลิมบูรพาชลทิต ระยะที่ 1 
left|thumb|ถนนบริเวณเนินนางพญา ช่วงสายแยกทางหลวงชนบท จบ.5050
ถนนเฉลิมบูรพาชลทิต ระยะที่ 1 (ช่วงจังหวัดระยอง - จันทบุรี) ประกอบไปด้วย ทางหลวงชนบท รย.4036, รย.5071, จบ.5050 และ จบ.5051 มีจุดเริ่มต้นบริเวณแยกวงเวียนสุนทรภู่ จุดตัดทางหลวงแผ่นดินหมายเลข 3161 เลาะไปตามแนวชายทะเลระยอง จากนั้นขึ้นสะพานประแสร์สิน ข้ามปากน้ำประแส ผ่านหาดคุ้งวิมาน จุดชมวิวเนินนางพญา ขึ้นสะพานสมเด็จพระเจ้าตากสินมหาราช (สะพานแหลมสิงห์) ข้ามปากแม่น้ำจันทบุรี ผ่านคุกขี้ไก่ แล้วเลาะไปตามแนวชายทะเลแหลมสิงห์ แล้วสิ้นสุดที่สามแยกเฉลิมบูรพาชลทิต จุดตัดทางหลวงแผ่นดิน 3149 รวมระยะทาง 100 กิโลเมตร ถนนเฉลิมบูรพาชลทิตนอกจากจะเป็นถนนที่เหมาะกับการขับรถเล่นชมวิวแล้ว ยังเหมาะที่จะมาปั่นจักรยานชมวิว มีเลนของจักรยานโดยเฉพาะที่บริเวณไหล่ทางhttp://www.emagtravel.com/archive/khungviman-beach.html

 ถนนเฉลิมบูรพาชลทิต ระยะที่ 2 
ถนนเฉลิมบูรพาชลทิต ระยะที่ 2 (ช่วงจังหวัดชลบุรี - ระยอง) ตามแผนจะมีจุดเริ่มต้นบริเวณท่าอากาศยานนานาาติอู่ตะเภา เลาะตามแนวชายฝั่งไปตาม หาดพลา - หาดพยูน - หาดทรายทอง - หาดสุชาดา - หาดแหลมเจริญ - แหลมรุ่งเรือง - หาดแม่รำพึง - ก้นอ่าว - บ้านเพ - สวนสน - แหลมแม่พิมพ์ โดยเน้นแนวถนนเดิมที่มีอยู่ไปจนบรรจบบริเวณวงเวียนสุนทรภู่ ซึ่งเป็นจุดเริ่มต้นของระยะที่ 1 ระยะทางประมาณ 95 - 100 กิโลเมตร ซึ่งอยู่ในกระบวนศึกษาของมหาวิทยาลัยบูรพา

 ถนนเฉลิมบูรพาชลทิต ระยะที่ 3 
ถนนเฉลิมบูรพาชลทิต ระยะที่ 3 (ช่วงจังหวัดจันทบุรี - ตราด) เพิ่อเชื่อมโยงและส่งเสริมการท่องเที่ยวจังหวัดตราด ต่อเนื่องจากจังหวัดจันทบุรีทางเส้นทางบ้านบางชัน  ซึ่งมีแนวการก่อสร้างผ่านพื้นที่ป่าสงวนแห่งชาติป่าเลนปากน้ำเวฬุ ปัจจุบันอยู่ในขั้นตอนของการศึกษา เนื่องจากพื้นที่แนวก่อสร้างประกอบไปด้วยแนวของป่าชายเลน จึงจำเป็นจะต้องศึกษาในเรื่องของผลกระทบของสิ่งแวดล้อมและแนวทางการก่อสร้าง

 รายชื่อทางแยก 

 สถานที่สำคัญ 

 สะพาน 

 สะพานประแสสิน
 สะพานปากน้ำพังราด
 สะพานเฉลิมพระเกียรติ
 สะพานตากสินมหาราช
# จักรพรรดิโคอัง
จักรพรรดิโคอัง  หรือ โอโฮะ ยามาโตะ ทาราชิฮิโกะ คุนิโอชิ ฮิโตะ โนะ มิโกโตะ เป็นจักรพรรดิองค์ที่ 6 แห่งราชวงศ์ญี่ปุ่นครองสิริราชสมบัติระหว่าง 392 ปีก่อนคริสตกาล – 291 ปีก่อนคริสตกาล (พ.ศ. 151-พ.ศ. 252) จักรพรรดิโคอังถูกจัดเป็นหนึ่งในเก้าจักรพรรดิในตำนานเนื่องจากเรื่องราวของพระองค์มีน้อยมากแทบจะไม่มีหลงเหลือ

จักรพรรดิโคอังขึ้นสืบราชบัลลังก์เมื่อ 392 ปีก่อนคริสตกาล(พ.ศ 151) ภายหลังจากการเสด็จสวรรคตของจักรพรรดิโคโช จักรพรรดิองค์ที่ 6 พระราชบิดาหลังจากนั้นไม่นานได้มีการประกอบพิธีราชาภิเษกที่พระราชวังหลวงเมืองนาระ

จักรพรรดิโคอังเสด็จสวรรคตเมื่อวันที่ 15 เมษายน 291 ปีก่อนคริสตกาล(พ.ศ 252) โดย จักรพรรดิโคเร ได้ขึ้นสืบราชบัลลังก์ต่อมา
# วงกลมอาร์กติก
วงกลมอาร์กติก  คือวงกลมละติจูดที่อยู่เหนือที่สุด ในบรรดา 5 วงกลมละติจูดหลักบนแผนที่โลก  พื้นในในบริเวณนี้เรียกว่าอาร์กติก ด้านเหนือสุดของวงกลม มีปรากฏการณ์ที่ดวงอาทิตย์จะอยู่เหนือของฟ้าตลอดเวลาต่อเนื่องกัน 24 ชั่วโมง อย่างน้อยปีละหนึ่งครั้ง ทำให้สามารถมองเห็นดวงอาทิตย์ได้แม้ในเวลากลางคืนในช่วงอายันเหนือNB: This refers to the true geometric center which actually appears higher in the sky because of refraction by the atmosphere. และมีปรากฏการณ์ที่ดวงอาทิตย์ลับขอบฟ้าตลอดเวลาต่อเนื่องกัน 24 ชั่วโมง อย่างน้อยปีละ 1 ครั้ง ทำให้ไม่สามารถเห็นดวงอาทิตย์ได้แม้ในเวลากลางวัน  ปรากฏการณ์เกิดขึ้นที่ขั้วโลกใต้เช่นกัน

ตำแหน่งของวงกลมอาร์กติก ไม่ใช่ตำแหน่งที่คงที่ จนถึงวันที่  ตำแหน่งอยู่ที่  เหนือเส้นศูนย์สูตร ตำแหน่งนี้ขึ้นอยู่กับการเอียงของแกนโลก ซึ่งมีค่าไม่คงที่ ผันแปรประมาณ 2 องศา ตลอด 40,000 ปีที่ผ่านมานี้ เป็นผลมาจากแรงกระทำจากการโคจรรอบโลกของดวงจันทร์ ทำให้ตำแหน่งของวงกลมอาร์กติกไม่คงที่ ผลที่ตามมาคือ ตำแหน่งของวงกลมอาร์กติกขณะนี้ขยับขึ้นไปทางเหนือ ปีละ 15 เมตร

ศัพทมูลวิทยา
คำว่า arctic มีที่มาจากศัพท์ภาษากรีกว่า ἀρκτικός (arktikos: "ใกล้หมี, ทางเหนือ") และมาจากคำว่า ἄρκτος (arktos: "หมี") อีกที
# จักรพรรดิโคเร
จักรพรรดิโคเร  มีอีกพระนามแล้ว โอยามาโตะเนโกฮิโกะฟูโตนิ โนะ ซูเมรามิโกโตะ  เป็นจักรพรรดิญี่ปุ่นในตำนานองค์ที่ 7 ตามลำดับการสืบราชบัลลังก์ มีข้อมูลเกี่ยวกับจักรพรรดิองค์น้อยมากเนื่องจากขาดเอกสารสำหรับการตรวจสอบและศึกษาเพิ่มเติม ทำให้นักประวัติศาสตร์รู้จักพระองค์ในฐานะ "จักรพรรดิในตำนาน" เนื่องจากข้อพิพาทเรื่องการมีตัวตน ในโคจิกิไม่มีข้อมุลใดเลยนอกจากพระนามและพระราชพงศาวลี มีการอ้างว่ารัชสมัยของโคเรเริ่มต้นใน 290 ปีก่อน ค.ศ. หลังพระองค์สวรรคตใน 215 ปีก่อน ค.ศ. พระราชโอรสองค์หนึ่งขึ้นครองราชย์เป็นจักรพรรดิองค์ถัดไป ตามธรรมเนียมยอมรับโคเรเป็นจักรพรรดิองค์แรกในยุคยาโยอิ ซึ่งตั้งชื่อตามชาวยาโยอิที่อพยพจากทวีปเอเชียไปยังหมู่เกาะญี่ปุ่น

รายงานจากตำนาน
ในโคจิกิและนิฮงโชกิบันทึกแค่พระนามและพระราชพงศาวลีของพระองค์ โคเรเสด็จพระราชสมภพใน 342 ปีก่อน ค.ศ. และเชื่อว่าเป็นพระราชโอรสองค์โตในจักรพรรดิโคอัง พระราชมารดาเชื่อว่าเป็นโอชิฮิเมะ ธิดาในอาเมตาราชิฮิโตะ-คูนิโอะ-ชิฮิโตะ-โนะ-มิโกโตะ พระนามก่อนขึ้นครองราชย์ของโคเรคือเจ้าชายโอะ-ยามาโตะ-เนโกะ ฮิโกะ-ฟูโตะ-นิ โนะ มิโกโตะ และโคจิกิบันทึกว่าพระองค์ทรงปกครองจากพระราชวังคูโรดะ-โนอิ-โอโดะ-โนะ-มิยะ  ที่คูโรดะในบริเวณที่ภายหลังรู้จักกันในชื่อ แคว้นยามาโตะ ในบันทึกโคจิกิระบุว่าในช่วงรัชสมัยโคเร องค์จักรพรรดิเข้าพิชิตแคว้นคิบิ โคเรเป็นจักรพรรดิพระองค์แรกนับตั้งแต่จักรพรรดิจิมมุที่มีพระมเหสีรอง และเป็นพระราชบิดาของพระราชโอรสธิดา 7 พระองค์ร่วมกับจักรพรรดินีที่เป็นพระมเหสีหลัก คือ คูวาชิ-ฮิเมะ มีบันทึกว่าโคเมทรงมีพระชนม์ชีพยืนยาว ครองราชย์ใน 290 ปีก่อน ค.ศ. จนกระทั่งสวรรคตเมื่อ 215 ปีก่อน ค.ศ. พระราชโอรสองค์โตของพระองค์จึงขึ้นครองราชย์เป็นจักรพรรดิองค์ถัดไป

ข้อมูลที่มีอยู่
การมีตัวตนของจักรพรรดิ 9 พระองค์แรกยังคงเป็นที่ถกเถียงกัน เนื่องมาจากมีข้อมูลสำหรับการตรวจยืนยันและศึกษาเพิ่มเติมไม่เพียงพอ ทำให้นักประวัติศาสตร์จัดให้โคเรเป็น "จักรพรรดิในตำนาน" และเป็นจักรพรรดิองค์ที่ 6 ในจักรพรรดิ 8 พระองค์ที่ไม่มีตำนานเฉพาะที่เชื่อมโยงกับพระองค์ พระนามโคเร-เท็นโนได้รับการระบุให้แก่พระองค์หลังสวรรคตโดยคนรุ่นหลัง พระชนมพรรษาเฉพาะที่ 127 พรรษาถือว่าไม่น่าเป็นไปได้เช่นเดียวกันกับจักรพรรดิโคอัง เนื่องจากปัญหาการยืนยันและเรื่องอื่น ๆ

มีความเป็นไปได้ว่า"โคเร"อาจมีพระชนม์ชีพในคริสต์ศตวรรษที่ 1 แทน เช่นเดียวกันกับจักรพรรดิโคโช Louis Frédéric นักประวัติศาสตร์ ระบุแนวคิดนี้ในหนังสือ Japan Encyclopedia ของตนเองว่ามีความ "เป็นไปได้มาก" แต่นั่นยังคคงเป็นข้อถกเถียงในบรรดานักวิจัยคนอื่น ๆ จักรพรรดิพระองค์แรกที่นักประวัติศาสตร์ระบุว่าอาจมีตัวตนจริงคือจักรพรรดิซูจิง จักรพรรดิญี่ปุ่นองค์ที่ 10

พระมเหสีและพระราชโอรสธิดา
จักรพรรดินี: คูวาชิ-ฮิเมะ  ธิดาในชิกิ โนะ อางาตานูชิ โอโอเมะ
พระราชโอรส: เจ้าชายโอยามาโตเนโกฮิโกกูนิกูรุ  ภายหลังเป็นจักรพรรดิโคเง็ง
พระมเหสี: คาซูงะ โนะ ชิจิฮายามาวากะ-ฮิเมะ 
พระราชธิดา: เจ้าหญิงชิจิฮายะ-ฮิเมะ 
พระมเหสี: ยามาโตะ โนะ คูนิกะ-ฮิเมะ  ธิดาในวาจิตสึมิ
พระราชธิดา: ยามาโตโตโตฮิโมโมโซะ-ฮิเมะ  ถูกฝังที่ฮาชิฮากะโคฟุง (มีผู้อ้างว่าพระนางเป็นเชมัน-ราชินี ฮิมิโกะ)
พระราชโอรส: เจ้าชายโคจิกิ (古事記)
พระราชโอรส: เจ้าชาย คิบิตสึฮิโกะ-โนะ-มิโกโตะ  บรรพบุรุษของตระกูลคิบิ
พระราชธิดา: เจ้าหญิงยามาโตโตโตวากายะ-ฮิเมะ 
พระมเหสี: ฮาเอโรโกะ  พี่/น้องสาวของยามาโตะ โนะ คูนิกาฮิเมะ
พระราชโอรส: เจ้าชายฮิโกซาชิมะ 
พระราชโอรส:   บรรพบุรุษของตระกูลคิบิ
พระมเหสี: มาชิตะ-ฮิเมะ (真舌媛) ธิดาในโทชิฮิโกะ โอฮิฮิโกะ

หมายเหตุ
# เจ้าชายมุเนตากะ
เจ้าชายมุเนตากะ  เป็น โชกุน ลำดับที่ 6 ของรัฐบาลโชกุนคามากูระของญี่ปุ่น ซึ่งดำรงตำแหน่งระหว่างปี ค.ศ. 1252 ถึงปี ค.ศ. 1266Nussbaum, Louis-Frédéric. (2005). "Munetaka shinnō" in .

พระองค์เป็นพระราชโอรสองค์ใหญ่ของจักรพรรดิโกะ-ซางะและแทนที่ฟูจิวาระ โนะ โยริสึงุ ที่ถูกปลดออกจากตำแหน่งโชกุนเมื่อมีพระชนมายุได้ 10 พรรษา พระองค์เป็นเพียงโชกุนหุ่นเชิดที่ถูกควบคุมโดยผู้สำเร็จราชการจากตระกูลโฮโจ

เจ้าชายมุเนะตะกะถูกปลดออกจากตำแหน่งเมื่อ พ.ศ. 1809 ขณะพระชนมายุเพียง 24 พรรษาและได้แต่งตั้งให้เจ้าชายโคะเระยะซุพระชนมายุเพียง 2 พรรษาพระโอรสในเจ้าชายมุเนะตะกะขึ้นเป็นโชกุนลำดับที่ 7
# จักรพรรดิโคเง็ง
จักรพรรดิโคเง็ง  เป็นจักรพรรดิญี่ปุ่นในตำนานองค์ที่ 8 ตามลำดับการสิบราชบัลลังก์แบบดั้งเดิม เราทราบข้อมูลเกี่ยวกับจักรพรรดิพระองค์นี้น้อยมาก เนื่องจากขาดข้อมูลที่สามารถตรวจยืนยันและศึกษาเพิ่มเติมได้ นักประวัติศาสตร์รู้จักโคเง็งในฐานะ "จักรพรรดิในตำนาน" เนื่องจากมีข้อถกเถียงเรื่องการมีตัวตนของพระองค์ ในโคจิกิไม่ได้ระบุอะไรนอกจากพระนามและพระราชพงศาวลี เชื่อกันว่ารัชสมัยของโคเง็งเริ่มต้นใน 214 ปีก่อน ค.ศ. พระองค์มีพระมเหสีหลัก และพระมเหสีรองสองพระองค์ ซึ่งมีพระราชโอรสธิดาด้วยกัน 6 พระองค์ หลังพระองค์สวรรคตเมื่อ 158 ปีก่อน ค.ศ. พระราชโอรสองค์หนึ่งขึ้นครองราชย์เป็นจักรพรรดิไคกะ

เรื่องราวตามตำนาน
ในโคจิกิและนิฮงโชกิบันทึกเฉพาะพระนามและพระราชพงศาวลีของโคเง็ง โดยจักรพรรดิโคเง็งเสด็จพระราชสมภพในช่วง 273 ปีก่อน ค.ศ. และได้รับการบันทึกว่าเป็นพระราชโอรสองค์โตในจักรพรรดิโคเร พระราชมารดามีพระนามว่า "คูวาชิ-ฮิเมะ" ธิดาในชิกิ โนะ อางาตานูชิ โอโอเมะ พระองค์มีพระนามก่อนครองราชย์คือ เจ้าชายโอ-ยามาโตะ-เนโกะ-ฮิโกะ-คูนิ-คูรุ โนะ มิโกโตะ ก่อนขึ้นครองราชย์ใน 214 ปีก่อน ค.ศ. โคจิกิบันทึกว่าพระองค์ปกครองจากพระราชวังซาไกฮาระ-โนะ-มิยะ (หรือนิฮงโชกิระบุเป็น) ที่คารุ ในบริเวณที่ภายหลังรู้จักในนามแคว้นยามาโตะ จักรพรรดิโคเง็งมีพระมเหสีหลวง (จักรพรรดินี) นาม อุตสึชิโกเมะ ร่วมกับพระมเหสีอีกสองพระองค์ พระราชโอรสองค์แรกมีพระนามว่า เจ้าชายโอฮิโกะ และเป็นบรรพบุรุษสายตรงของตระกูลอาเบะ (ตามที่ปรากฏในนิฮงโชกิ) เจ้าชายฮิโกฟุตสึโอชิโนมาโกโตะ พระราชโอรสองค์หนึ่งของพระองค์ เป็นปู่ของทาเกโนอูจิ โนะ ซูกูเนะ วีรบุรุษ-รัฐบุรุษญี่ปุ่นในตำนาน จักรพรรดิโคเง็งครองราชย์จนกระทั่งสวรรคตเมื่อ 158 ปีก่อน ค.ศ. พระราชโอรสองค์ที่สองขึ้นครองราชย์เป็นจักรพรดริองค์ถัดไป

ข้อมูลเท่าที่มีอยู่
การดำรงอยู่ของจักรพรรดิอย่างน้อยเก้าพระองค์แรกยังคงเป็นที่ถกเถียง เนื่องจากมีข้อมูลสำหรับการตรวจยืนยันและศึกษาเพิ่มเติมไม่เพียงพอ นักประวัติศาสตร์จึงถือให้โคเง็งเป็น "จักรพรดริในตำนาน" และเป็นจักรพรรดิองค์ที่ 7 จากจักรพรรดิ 8 พระองค์ที่ไม่มีตำนานเฉพาะเกี่ยวกับพระองค์ พระนามโคเง็ง-เท็นโนพระราชทานแก่พระองค์หลังสวรรคตโดยคนรุ่นหลัง พระนามของพระองค์อาจได้รับการกำหนดให้ถูกต้องตามหลักการหลังช่วงชีวิตที่ระบุเข้ากับโคเง็งมาหลายศตวรรษ โดยอาจอยู่ในช่วงเวลาที่มีการรวบรวมตำนานต้นกำเนิดราชวงศ์ญี่ปุ่นเข้าเป็นพงศาวดารที่ปัจจุบันรู้จักกันในชื่อโคจิกิ

พระมเหสีและพระราชโอรสธิดา
จักรพรรดินี:  (สวรรคต 157 ปีก่อน ค.ศ.) พระธิดาในโอยากูจิซูกูเนะ
  บรรพบุรุษของลูกหลานตระกูลอาเบะทั้งหมด
เจ้าชายซูกูนาโอโกโกโระ 
เจ้าชายวากายามาโตเนโกฮิโกโอโอบิ  ภายหลังเป็นจักรพรรดิไคกะ
เจ้าหญิงยามาโตโตโตะ-ฮิเมะ 
พระมเหสี: อิกางาชิโกเมะ  พระธิดาในโอเฮโซกิ
เจ้าชายฮิโกฟุตสึโอชิโนมาโกโตะ  ปู่ของทาเกโนอูจิ โนะ ซูกูเนะ 
พระมเหสี: ฮานิยาซุ-ฮิเมะ  พระธิดาในคาวาจิ-โนะ-อาโอตามากาเกะ
เจ้าชายทาเกฮานิยาซูฮิโกะ (สวรรคต 88 ปีก่อน ค.ศ.)

หมายเหตุ
# มินิตซาลาแมนเดอร์
มินิตซาลาแมนเดอร์ หรือ ปิกมีซาลาแมนเดอร์ หรือ เม็กซิกันปิกมีซาลาแมนเดอร์  เป็นสัตว์สะเทินน้ำสะเทินบกจำพวกจิ้งจกน้ำหรือซาลาแมนเดอร์ จัดอยู่ในสกุล Thorius (/ทอ-ริ-อุส/)  จัดอยู่ในวงศ์ Plethodontidae หรือซาลาแมนเดอร์ไม่มีปอด

เป็นซาลาแมนเดอร์ขนาดเล็ก จัดได้ว่าเป็นซาลาแมนเดอร์ขนาดเล็กที่สุดในโลก เนื่องจากเมื่อโตเต็มที่มีขนาดไม่เกินไม้ขีดไฟ และถือได้ว่าเป็นสัตว์สี่เท้ามีหางที่มีขนาดเล็กที่สุดในโลกด้วย ซึ่งถือว่าผิดปกติสำหรับสัตว์ประเภทนี้

ซาลาแมนเดอร์ในสกุลนี้มีถิ่นกำเนิดเฉพาะในเม็กซิโกที่เดียวในโลกเท่านั้น โดยพบในรัฐเบรากรุซ, รัฐปวยบลา, รัฐเกร์เรโร และรัฐวาฮากา ที่อยู่ตอนใต้ของประเทศ โดยถูกค้นพบครั้งแรกเมื่อศตวรรษที่ 19 โดยถูกเข้าใจแต่ทีแรกว่าเป็นสัตว์เพียงชนิดเดียวนานถึง 75 ปี จนกระทั่งมีการแยกออกเป็นชนิดต่าง ๆ ได้อีก 9 ชนิด ระหว่างปี ค.ศ. 1940–ค.ศ. 1960 และต่อมาในยุคปัจจุบัน นักวิทยาศาสตร์ด้านวิทยาสัตว์เลื้อยคลานและสัตว์สะเทินน้ำสะเทินบกได้ค้นพบชนิดใหม่อีก 3 ชนิด รวมเป็นทั้งสิ้นเกือบ 30 ชนิด ทั้งนี้เนื่องจากเป็นสัตว์ขนาดเล็ก ยากจะแยกแยะออกจากลักษณะภายนอก กอรปกับเป็นสัตว์ที่หายาก อยู่ในสภาวะใกล้สูญพันธุ์หรือเสี่ยงต่อการถูกคุกคามแทบทุกชนิด ไม่มีการค้นพบมานานหลายสิบปีแล้ว โดยตัวสุดท้ายที่พบพบที่เทือกเขาอันห่างไกลในรัฐวาฮากา และเป็นซาลาแมนเดอร์ที่อาศัยอยู่เฉพาะดินแดนที่ราบสูงของเม็กซิโก

โดยนักวิทยาศาสตร์ทำการแยกแยะชนิดได้โดยการศึกษาด้วยการวิเคราะห์ทางโมเลกุล, การจัดเรียงดีเอ็นเอ, การประกอบดิจิตัล, เอกซเรย์ ตลอดจนการวิเคราะห์ทางสถิติทางกายวิภาคทั้งภายในและภายนอกลำตัวหน้า 7 WILD จุดประกาย, 3 จิ๋วสายพันธุ์ใหม่. "Wild UPDATE". กรุงเทพธุรกิจปีที่ 30 ฉบับที่ 10308: วันจันทร์ที่ 12 ธันวาคม พ.ศ. 2559 

การจำแนก
ปัจจุบัน (ค.ศ. 2016) มีทั้งสิ้น 29 ชนิดPhys.org PeerJ: Three new species of miniaturized tropical salamanders are already endangered;  

ชื่อวิทยาศาสตร์และชื่อผู้อนุกรมวิธาน ชื่อสามัญ (ภาษาอังกฤษ) Thorius adelos    Sierra Juarez salamander Thorius arboreus    Arboreal minute salamander Thorius aureus    Golden minute salamander Thorius boreas    Northern minute salamander Thorius dubitus    Acultzingo minute salamander Thorius grandis    Grand minute salamander Thorius hankeni    Hanken's minute salamander Thorius infernalis    Atoyac minute salamander Thorius insperatus    Vista Hermosa minute salamander Thorius lunaris    Orizaba minute salamander Thorius macdougalli    MacDougall's minute salamanders Thorius magnipes    Big-footed minute salamander Thorius maxillabrochus    Zoquitlan pigmy salamander Thorius minutissimus    Oaxacan minute salamander Thorius minydemus    La Hoya minute salamander Thorius munificus    McDiarmid minute salamander Thorius narismagnus    San Martin minute salamander Thorius narisovalis    Upper Cerro minute salamander Thorius omiltemi    Omiltemi minute salamander Thorius papaloae    Papalo minute salamander Thorius pennatulus    Veracruz minute salamander Thorius pulmonaris    Lower Cerro minute salamander Thorius schmidti    Schmidt's minute salamander Thorius smithi    Smith's minute salamander Thorius spilogaster    Spotted minute salamander Thorius troglodytes    Taylor's minute salamander Thorius pinicola    Pine-dwelling minute salamander Thorius longicaudus    Long-tailed minute salamander Thorius tlaxiacus    Heroic minute salamander
# ดีไอวาย (มวยปล้ำอาชีพ)
#ดีไอวาย (#DIY) เป็นทีมนักมวยปล้ำสังกัดWWE ประกอบด้วยจอห์นนี การ์กาโนและทอมมาโซ แชมปา เป็นแชมป์แท็กทีม NXT และแชมป์แท็กทีม WWE

ผลงานแชมป์และรางวัล
CBS Sports
 Feud of the Year (2019) – Gargano 
 Match of the Year (2019) – Gargano 
 Pro Wrestling Illustrated
 Feud of the Year (2019) – Gargano 
 Ranked Gargano No. 6 of the top 500 singles wrestlers in the PWI 500 in 2019
 Ranked Ciampa No. 13 of the top 500 singles wrestlers in the PWI 500 in 2019
 Smash Wrestling
 Smash Wrestling Championship (1 time) – Gargano
 WWE
 NXT Championship (3 times) – Ciampa (2),  Gargano (1)
 NXT North American Championship (3 times) – Gargano
 NXT Tag Team Championship (1 time)
 WWE Tag Team Championship (2 times)
 First NXT Triple Crown Champion – Gargano
 NXT Year-End Award (3 times)
 Match of the Year (2016) vs. The Revival (Scott Dawson and Dash Wilder) (c) in a two-out-of-three falls match for the NXT Tag Team Championship at NXT TakeOver: Toronto
 Match of the Year (2019) – Gargano 
 Rivalry of the Year (2019) – Gargano
# แคว้นบูร์กอญ-ฟร็องช์-กงเต
บูร์กอญ-ฟร็องช์-กงเต (, ; , บางครั้งย่อเป็น BFC; อาร์เปอตัง: Borgogne-Franche-Comtât) เป็นแคว้นที่อยู่ทางตะวันออกของประเทศฝรั่งเศส ซึ่งก่อตั้งขึ้นจากการปฏิรูปดินแดนของแคว้นของฝรั่งเศสใน พ.ศ. 2557 จากการรวมแคว้นบูร์กอญและแคว้นฟร็องช์-กงเตเข้าด้วยกัน แคว้นใหม่ดังกล่าวเกิดขึ้นในวันที่ 1 มกราคม พ.ศ. 2559 หลังจากการเลือกตั้งของแคว้นในเดือนธันวาคม พ.ศ. 2558 โดยที่จะเลือกสมาชิก 100 คนเข้าสู่สภาแคว้นบูร์กอญ-ฟร็องช์-กงเต

แคว้นบูร์กอญ-ฟร็องช์-กงเตครอบคลุมพื้นที่  และประกอบด้วยจังหวัด 8 จังหวัด โดยมีประชากร ณ พ.ศ. 2560 อยู่ที่ 2,811,423 คน โดยมีเมืองหลักและเมืองใหญ่ที่สุดคือดีฌง ถึงแม้ว่าที่ตั้งของสภาแคว้นจะตั้งอยู่ที่เบอซ็องซงก็ตาม ซึ่งทำให้แคว้นบูร์กอญ-ฟร็องช์-กงเตเป็นหนึ่งในสองแคว้นของฝรั่งเศส ที่เจ้าเมืองไม่ได้ประทับอยู่ในเมืองเดียวกันกับที่ตั้งสภาแคว้น เช่นเดียวกับแคว้นนอร์ม็องดี
# แคว้นกร็องแต็สต์
กร็องแต็สต์ (, ; ; ฟรังโกเนียถิ่นมอแซล/;
ฟรังโกเนียถิ่นไรน์: Groß Oschte; ,) เป็นหนึ่งในแคว้น 18 แคว้นของประเทศฝรั่งเศส อยู่ทางภาคตะวันออกเฉียงเหนือของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นช็องปาญาร์แดน, แคว้นลอแรน และแคว้นอาลซัสเข้าด้วยกัน
# แคว้นโอแวร์ญ-โรนาลป์
โอแวร์ญ-โรนาลป์ (, ; ;) เป็นหนึ่งในแคว้น 18 แคว้นของประเทศฝรั่งเศส อยู่ทางภาคตะวันออกเฉียงใต้ของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม ค.ศ. 2016 จากการยุบรวมแคว้นโอแวร์ญและแคว้นโรนาลป์เข้าด้วยกัน

ด้วยพื้นที่แคว้นมีขนาด  ทำให้เป็นแคว้นที่มีขนาดใหญ่เป็นอันดับ 3 ในประเทศฝรั่งเศสแผ่นดินใหญ่ โดยมีประชากรใน ค.ศ. 2018 ที่ 7,994,459 คน ทำให้อยู่ในอันดับสอง เป็นรองเพียงแคว้นอีล-เดอ-ฟร็องส์ แคว้นนี้ประกอบด้วย 12 จังหวัด โดยมีลียงเป็นเมืองหลัก
# แคว้นนูแวลากีแตน
นูแวลากีแตน (, ; ,  หรือ , ; ; Poitevin-Saintongeais: Novéle-Aguiéne) เป็นแคว้นที่ใหญ่ที่สุดในประเทศฝรั่งเศส อยู่ทางภาคตะวันตกเฉียงใต้ของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นอากีแตน, แคว้นปัวตู-ชาร็องต์ และแคว้นลีมูแซ็งเข้าด้วยกัน นูแวลากีแตนมีพื้นที่  กินพื้นที่ประเทศฝรั่งเศสแผ่นดินใหญ่มากกว่า  และมีประชากรตามข้อมูลเมื่อ ค.ศ. 2021 อยู่ที่ 6,069,352 คน แคว้นนี้ได้รับการจัดตั้งขึ้นในวันที่ 1 มกราคม พ.ศ. 2559 หลังการเลือกตั้งแคว้นในเดือนธันวาคม พ.ศ. 2558
# แคว้นโอดฟร็องส์
โอดฟร็องส์ (,) เป็นหนึ่งในแคว้น 18 แคว้นของประเทศฝรั่งเศส อยู่ทางตอนเหนือสุดของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นนอร์-ปาดกาแลและแคว้นปีการ์ดีเข้าด้วยกัน ทางสภาแห่งรัฐยอมรับให้ชื่อโอดฟร็องส์เป็นชื่อแคว้นในวันที่ 28 กันยายน พ.ศ. 2559 โดยมีผลในวันที่ 30 กันยายน
# แคว้นอ็อกซีตานี
อ็อกซีตานี (, ; , ; ,) เป็นหนึ่งในแคว้น 18 แคว้นของประเทศฝรั่งเศส อยู่ทางภาคใต้ของฝรั่งเศสแผ่นดินใหญ่ ตั้งขึ้นเมื่อวันที่ 1 มกราคม พ.ศ. 2559 จากการยุบรวมแคว้นมีดี-ปีเรเนและแคว้นล็องก์ด็อก-รูซียงเข้าด้วยกัน สภาแห่งรัฐยอมรับชื่ออ็อกซีตานีเป็นชื่อแคว้นใหม่ในวันที่ 28 กันยายน พ.ศ. 2559 จากนั้นจึงมีผลบังคับใช้ในวันที่ 30 กันยายนปีเดียวกัน
# ตุ๊กตายาง
ตุ๊กตายางเป็นของเล่นทางเพศชนิดหนึ่งที่ใช้สำหรับการร่วมเพศของฝ่ายชายโดยทำมาจากวัสดุยางและซิลิโคน ตุ๊กตายางอาจประกอบด้วยของร่างกายทั้งหมดที่มีใบหน้าหรือเพียงแค่หัวกระดูกเชิงกรานหรือร่างกายส่วนอื่น ๆ ที่มีอุปกรณ์เสริม ( ช่องคลอด , ทวารหนัก , ปาก , อวัยวะเพศ ) สำหรับการกระตุ้นทางเพศ ส่วนที่บางครั้งจะสั่นและอาจจะถอดออกหรือแทนกัน
หมวดหมู่:เซ็กซ์ทอย
# จักรพรรดิไคกะ
จักรพรรดิไคกะ  มีพระนามในโคจิกิว่า วากายามาโตะ เนโกฮิโกะ โอบิบิ โนะ มิโกโตะ  และในนิฮงโชกิว่า วากายามาโตะ-เนโกฮิโกะ-โอบิบิ โนะ ซูเมรามิโกโตะ  เป็นจักรพรรดิญี่ปุ่นในตำนานองค์ที่ 9 ตามลำดับการสืบทอด นักประวัติศาสตร์รู้จักพระองค์ในฐานะ "จักรพรรดิในตำนาน" เนื่องจากข้อโต้แย้งการมีตัวตนของพระองค์ โดยในโคจิกิไม่มีข้อมูลใดเลยนอกจากพระนามและพงศาวลีของพระองค์ มีการอ้างว่ารัชสมัยของไคกะเริ่มต้นใน 158 ปีก่อน ค.ศ. หลังสวรรคตใน 98 ปีก่อน ค.ศ. พระราชโอรสองค์หนึ่งขึ้นครองราชย์เป็นจักรพรรดิซูจิง

 ข้อมูลตามตำนาน 
ในโคจิกิและนิฮงโชกิมีเพียงบันทึกพระนามและพงศาวลีของไคกะ ตามธรรมเนียม ชาวญี่ปุ่นยอมรับการมีตัวตนทางประวัติศาสตร์ของจักรพรรดิองค์นี้ และปัจจุบันมีการบำรุงรักษามิซาซากิหรือสุสานของไคกะ อย่างไรก็ตาม ไม่มีการค้นพบบันทึกร่วมสมัยหลงเหลืออยู่ที่ยืนยันมุมมองว่าบุคคลในประวัติศาสตร์องค์นี้ครองราชย์จริง ๆ ไคกะน่าจะพระราชสมภพในช่วง 208 ปีก่อน ค.ศ. โดยบันทึกเป็นพระราชโอรสองค์ที่สองในจักรพรรดิโคเง็ง กับพระราชมารดานาม อุตสึชิโกเมะ ผู้เป็นพระราชธิดาใน โอยากูจิซูกูเนะ ก่อนที่พระองค์ขึ้นครองราชย์ในช่วง 158 ปีก่อน ค.ศ. พระนามของพระองค์คือ เจ้าชายนิโกฮิโกะ โอ-ฮิบิ โนะ มิโกโตะ โคจิกิบันทึกว่าพระองค์ปกครองจากพระราชวังซาไกฮาระ-โนะ-มิยะ  ที่คารุ ซึ่งภานหลังเป็นที่รู้จักในชื่อแคว้นยามาโตะ จักรพรรดิไคกะมีอัตรมเหสี (จักรพรรดินี) นาม อิกางาชิโกเมะ กับพระมเหสี 3 พระองค์ ซึ่งทั้งหมดให้กำเนิดพระราชโอรสธิดารวม 5 พระองค์ ไคกะครองราชย์จนกระทั่งสวรรคตใน 98 ปีก่อน ค.ศ. พระราชโอรสองค์ที่สองขึ้นครองราชย์เป็นจักรพรรดิองค์ถัดไป ชนรุ่นหลังตั้งพระนามพระราชโอรส/ผู้สืบทอดราชบัลลังก์หลังสวรรคตเป็น ซูจิง แลพถือเป็นจักรพรรดิองค์แรกที่นักประวัติศาสตร์กล่าวว่าอาจมีตัวตนจริง

ข้อมูลที่มีอยู่
thumbnail|สุสานหลวงของจักรพรรดิไคกะที่เมืองนาระ
การมีตัวตนของจักรพรรดิ 9 องค์แรกยังคงเป็นข้อพิพาทเรื่องจากข้อมูลในการยืนยันและศึกษามีไม่เพียงพอ ทำให้นักประวัติศาสตร์จัดให้ไคกะเป็น "จักรพรรดิในตำนาน" และถือเป็นพระองค์ที่ 8 ใน 8 จักรพรรดิที่ไม่มีตำนานเฉพาะที่เกี่ยวกับพระองค์ ส่วนพระนามไคกะ-เท็นโน ชนรุ่นหลังเป็นผู้ระบุให้หลังพระองค์สวรรคต ในขณะที่ไม่มีใครทราบสุสานจริงของไคกะ มีการให้ความเคารพที่ศาลเจ้าชินโต (มิซาซางิ) ที่นาระ สำนักพระราชวังหลวงจัดให้ที่ตั้งของสุสานไคกะมีชื่อทางการเป็น คาซูงะ โนะ อิซากาวะ โนะ ซากะ โนะ เอะ โนะ มิซาซางิ

หมายเหตุ
# หลี่ ฉือเจิน
หลี่ ฉือเจิน แพทย์คนสำคัญในช่วงกลางสมัย ราชวงศ์หมิง เป็นผู้ประพันธ์ตำราทางการแพทย์ที่สำคัญของจีนเล่มหนึ่งคือ เปิ๋นเฉ่ากังมู่  หรือ เค้าโครงบัญชีโอสถ

หลี่เกิดเมื่อวันที่ 3 กรกฎาคม ค.ศ. 1518 ที่ มณฑลเหอเป่ย ถึงแก่กรรมเมื่อ ค.ศ. 1593